Armeenia 2025. aasta Eurovisiooni lauluvõistlusel

Armeeniat esindab 2025. aasta Eurovisiooni lauluvõistlusel Parg looga "Survivor", mille on kirjutanud Alex Wilke, Armen Paul, Benjamin Alasu, Eva Voskanian, Joshua Curran, Martin Mooradian, Pargev Vardanyan ja Thomas G:son. Armeenia Eurovisioonil osalev ringhääling Armeenia riiklik televisioon (AMPTV) korraldas riigisisese võistluse Depi Evratesil 2025, et valida välja Armeenia Eurovisioonil esindaja.

 Armeenia Eurovisioonil 
Enne 2025. aastat on Armeenia riiklik televisioon (AMPTV) Eurovisioonil osalenud kuusteist korda; esimest korda osales Armeenia 2006. aastal. Riigi kõrgeim koht sellel konkursil on siiani olnud neljas koht, mis on saavutatud kahel korral: 2008. aastal Sirusho esituses looga "Qélé, Qélé" ja 2014. aastal Aram Mp3 esituses looga "Not Alone". Siiani ei ole Armeenia finaali jõudnud kolmel korral, 2011, 2018 ja 2019. AMPTV on loobunud konkursil osalemast kahel korral: 2012. aastal pikaajaliste pingete tõttu tollase võõrustajariigi Aserbaidžaaniga ja 2021. aastal sotsiaalse ja poliitilise kriisi tõttu, mis tekkisid pärast Teist Mägi-Karabahhi sõda. Armeenia 2024. aasta Eurovisioonil esindaja Ladaniva lauluga "Jako" pääses finaali ja sai seal kaheksanda koha.

Osana oma ülesannetest Eurovisioonil osaleva ringhäälinguna korraldab AMPTV Armeenia Eurovisiooni eelvooru ja kannab Eurovisiooni riigis üle. Armeenia on oma Eurovisioonil esindaja valinud nii ilma konkursita kui ka võistlusega. Aastatel 2014–2016 ja aastatel 2022–2024 valis ringhääling oma esindaja ilma konkursita ning Armeenia eelvoor Depi Evratesil korraldati aastatel 2017, 2018 ja 2020. AMPTV kinnitas oma kavatsust osaleda 2025. aasta konkursil 30. novembril 2024, teatades, et Armeenia võistluslugu valitakse taas konkursiga Depi Evratesil.

 Enne Eurovisiooni 

 Depi Evratesil 2025 
Depi Evratesil 2025 oli neljas Depi Evratesili võistlus, millega valiti välja Armeeniat esindav laul Eurovisioonil. Võistlus toimus 16. veebruaril 2025 Jerevanis Karen Demirchyani spordi- ja kontserdikompleksis. Saatejuhid olid Ani Khachikyan ja 2014. aasta Armeenia esindaja Aram Mp3. Võistlust kanti üle kanalis Armeenia 1, samuti veebis ringhäälinguorganisatsiooni veebisaidi 1tv.am kaudu ja ka Eurovisiooni lauluvõistluse ametliku YouTube'i kanali kaudu.

 Võistluslood 
6. detsembril 2024 avas AMPTV laulude esitamisperioodi, kus artistid ja heliloojad said konkursile esitada oma töid kuni 10. jaanuarini 2025. Kõik lauluesitajad pidid olema Armeenia kodanikud, elanikud või Armeenia päritolu, samas kui laulukirjutajad võisid olla mis tahes rahvusest. Žürii valis pärast prooviesitusvooru välja kaksteist finalisti, kes selgusid 6. veebruaril 2025 ning nende laulud, mis pidid algselt avalikuks saama finaali päeval, avaldati 9. veebruaril 2025. Väljavalitud võistlevate artistide hulgas on Athena Manoukian, kes oleks pidanud esindama Armeeniat 2020. aasta Eurovisiooni lauluvõistlusel enne selle ärajäämist, samuti Anahit Adamyan, kes esindas Armeeniat 2016. aasta noorte Eurovisiooni lauluvõistlusel koos Mary Vardanyaniga.
LauljaLaulLaulukirjutaja(d)Altsight"Dare to Dream"Sargis BurnazyanAnahit Adamyan"Tiny Little Boo"Anahit Hakobyan ja Gasoiia"Wild"Arsen feat. Kamil"Will You Marry Me?"Athena Manoukian"Daqueenation"Flora Bichakhchyan"Prayer"Flora BichakhchyanGevorg Harutyunyan"Hey Man"Mels"Losing"Milena Mirijanyan"Romantic Net"Nick EgibyanParg"Survivor"Sevagir"Falling"Em KalmukhyanSimon"" 

 Finaal 
Finaal toimus 16. veebruaril 2025. aastal. Võidulugu, "Survivor", mida esitab Parg, valiti välja rahvusvahelise žürii (1/3), riikliku žürii (1/3) ja telehääletuse (1/3) häälte kombinatsiooni põhjal. Mõlemad žüriid koosnesid seitsmest liikmest, kes jagasid oma punktid sama süsteemi järgi, mida kasutatakse Eurovisiooni lauluvõistlusel, st jagati välja punktid 12, 10 ja 8–1. Rahvusvaheline žüriis olid Alexandra Redde-Amiel, Felix Bergsson, Julian Gutierrez, Natia Mshvenieradze, Nicoline Refsing, Sergio Jaén ja Stefano Karakocci, riiklikus žüriis aga Anush Ter-Ghukasyan, Aram Sukiasyan, Artur Yezekyan, David Babakhanyan, David Tserunyan, Hovhannes Movsisyan ja Tigran Virabyan. Külalisesinejateks olid 2021. aasta noorte Eurovisiooni lauluvõistluse võitnud Areemlane Maléna lauluga "Flashing Lights", saatejuht Aram Mp3 looga "Not Alone" ja Brunette, kes esindas Armeeniat 2023. aasta Eurovisiooni lauluvõistlusel, lugudega "Future Lover", "No Energy" ja "Superstar Illness".
+Finaal – 16. veebruar 2025Jrk.LauljaLaulŽüriiTelehääledKokkuKohtRahvus-
vahelineRiiklikHääledPunktid1Parg"Survivor"62687,0878421412Sevagir"Falling"1520553035123Anahit Adamyan"Tiny Little Boo"32292,271359654Mels"Losing"25382,006289165Simon""76724,3374919726Flora Bichakhchyan"Prayer"32221,697217587Gevorg Harutyunyan"Hey Man"20162,850427878Altsight"Dare to Dream"2912263041119Anahit Hakobyan ja Gasoiia"Wild"25344,96956115410Arsen feat. Kamil"Will You Marry Me?"1124905742911Milena Mirijanyan"Romantic Net"1991,3021442912Athena Manoukian"Daqueenation"60625,062701923

 Viited 

Kategooria:Riigid 2025. aasta Eurovisiooni lauluvõistlusel
Kategooria:Armeenia muusika